# Έλεγχος και ρύθμιση των βασικών ρυθμίσεων

Για την εξασφάλιση κοπών ακριβείας μετά από εντατική χρήση του ηλεκτρικού εργαλείου, πρέπει να ελεγχθούν οι βασικές ρυθμίσεις του και, αν χρειαστεί, να ρυθμιστούν ξανά.
Γι’ αυτό χρειάζεστε πείρα και ειδικά εργαλεία.

Ένα κέντρο εξυπηρέτησης πελατών Bosch διεξάγει αυτήν την εργασία γρήγορα και αξιόπιστα.

## Ευθυγράμμιση του δείκτη γωνίας (οριζόντια) (βλέπε εικόνα U)

- Θέστε το ηλεκτρικό εργαλείο στη θέση εργασίας.
- Γυρίστε το τραπέζι πριονίσματος (14) μέχρι την εγκοπή (22) για 0°. Ο μοχλός (19) πρέπει να ασφαλίσει αισθητά στην εγκοπή.

### Έλεγχος

Ο δείκτης γωνίας (58) πρέπει να είναι στην ίδια γραμμή με το μαρκάρισμα 0° της κλίμακας (23).

### Ρύθμιση

- Λύστε τη βίδα (59) με ένα σταυροκατσάβιδο και ευθυγραμμίστε τον δείκτη γωνίας κατά μήκος του μαρκαρίσματος 0°.
- Σφίξτε πάλι καλά τη βίδα.

## Ευθυγράμμιση του δείκτη γωνίας (κάθετα ) (βλέπε εικόνα V)

- Θέστε το ηλεκτρικό εργαλείο στη θέση εργασίας.
- Λύστε τον τροχίσκο σύσφιγξης (45).
- Τραβήξτε τον μοχλό ασφάλισης (46) προς τα έξω και ρυθμίστε με τον βραχίονα του εργαλείου μια κάθετη φαλτσογωνιά από 0°.
- Αφήστε τον μοχλό ασφάλισης (46) ελεύθερο. Ο μοχλός ασφάλισης πρέπει να ασφαλίσει αισθητά στη θέση του
- Σφίξτε τον μοχλό σύσφιγξης (45) ξανά σταθερά.

### Έλεγχος

Ο δείκτης γωνίας (30) πρέπει να είναι στην ίδια γραμμή με το μαρκάρισμα 0° της κλίμακας (29).

### Ρύθμιση

- Λύστε τη βίδα (60) με ένα σταυροκατσάβιδο και ευθυγραμμίστε τον δείκτη γωνίας κατά μήκος του μαρκαρίσματος 0°.
- Σφίξτε πάλι καλά τη βίδα.