# Namještanje lasera

Napomena: Za ispitivanje funkcije lasera električni alat mora biti priključen na električno napajanje.

- Tijekom namještanja lasera (npr. kod pomicanja kraka alata) nikada ne pritišćite prekidač za uključivanje/isključivanje. Nehotično pokretanje električnog alata može rezultirati ozljedama.

- Stavite električni alat u radni položaj.
- Okrenite stol za piljenje (14) sve do zareza (22) za 0°. Poluga (19) se mora osjetno uglaviti u zarez.

Kako bi se postigli precizni rezovi, nakon intenzivne uporabe morate provjeriti laserske zrake i u danom slučaju ponovno podesiti.
Za to je potrebno iskustvo i odgovarajući specijalni alat.
Bosch servis će ove radove izvesti brzo i pouzdano.

##

- Ucrtajte ravnu liniju rezanja na izratku.
- Polako vodite krak alata s ručkom (9) prema dolje.
- Izravnajte izradak tako da se zupci lista pile podudaraju s linijom rezanja.
- Čvrsto držite izradak u ovom položaju i ponovno polako vodite krak alata prema gore.
- Čvrsto stegnite izradak.
- Laserske zrake uključite prekidačem (6).

Laserske zrake moraju se po čitavoj dužini lijevo ili desno nalaziti na istom razmaku od označene linije rezanja na izratku i kada se krak alata pomiče prema dolje.

##

- Otpustite dva vijka (55) kape za zaštitu od lasera (10) šesterokutnim ključem/ravnim odvijačem (43) i skinite kapu za zaštitu od lasera.

##

- Otpustite vijak za pričvršćivanje (56) (za cca. 1–2 okretaja).
  Nemojte odvrnuti vijak do kraja.
- Pomičite kućište lasera (57) udesno ili ulijevo sve dok laserske zrake kod gibanja kraka alata prema dolje više ne odstupaju bočno.
- Kućište lasera (57) držite u ovom položaju i ponovno stegnite vijak za pričvršćivanje (56).
- Ponovno pričvrstite kapu za zaštitu od lasera (10).