# Horizontālā zāģēšanas leņķa iestatīšana

## Horizontālā zāģēšanas leņķa standarta vērtību iestatīšana (attēls J)

Lai ātri un precīzi iestādītu biežāk lietotās horizontālā zāģēšanas leņķa vērtības, zāģēšanas galdā ir izveidotas īpašas ierobes (22), kas atbilst šādām leņķa standarta vērtībām:

Kreisajā virzienā | Labējā virzienā
--- | ---
0°
45°; 30°; 22,5°; 15° | 15°; 22,5°; 30°; 45°

- Atbrīvojiet fiksējošo rokturi (18), ja tas ir pieskrūvēts.
- Pavelciet fiksējošo sviru (19) un pagrieziet zāģēšanas galdu (14) pa kreisi vai pa labi līdz ierobei, kas atbilst vēlamajai leņķa vērtībai.
- Atlaidiet fiksējošo sviru. Tai jūtami jāfiksējas ierobē.
- No jauna stingri pievelciet fiksējošo rokturi (18).

## Brīvi izvēlēta horizontālā zāģēšanas leņķa iestatīšana (attēls K)

Horizontālo zāģēšanas leņķi var iestatīt robežās no 48° (virzienā pa kreisi) līdz 48° (virzienā pa labi).

- Atskrūvējiet fiksējošo rokturi (18), ja tas ir pieskrūvēts.
- Pavelciet fiksējošo sviru (19) un vienlaicīgi nospiediet fiksējošo aizspiedni (17), līdz tas fiksējas šim nolūkam paredzētajā gropē. Līdz ar to zāģēšanas galds tiek atbrīvots un var brīvi griezties.
- Turot aiz fiksējošā roktura, pagrieziet zāģēšanas galdu (14) pa labi vai pa kreisi, līdz zāģēšanas leņķa rādītājs (58) parāda vēlamo horizontālo zāģēšanas leņķa vērtību.
- No jauna stingri pievelciet fiksējošo rokturi (18).
- Lai atbloķētu fiksējošo sviru (19) (kas nepieciešams zāģēšanas leņķa standarta vērtību iestatīšanai), pavelciet sviru augšup.
  Līdz ar to fiksējošais aizspiednis (17) atlec sākotnējā stāvoklī un fiksējošā svira (19) atkal var fiksēties ierobēs (22).