# Príprava práce

Aby ste si zabezpečili precízne rezy v každom čase, musíte vždy po intenzívnom používaní skontrolovať základné nastavenie elektrického náradia a v prípade potreby ho nastaviť nanovo.
Na takúto prácu potrebujete mať skúsenosti a špeciálne nástroje.

Servisné stredisko Bosch vykonáva tieto práce rýchlo a spoľahlivo.

##

Dlhé a ťažké obrobky musia byť na voľnom konci podložené alebo podopreté.

Rezací stôl môže byť pomocou predĺžení rezacieho stola (25) predĺžený doľava alebo doprava.

- Povoľte upínaciu skrutku (24).
- Ťahajte predĺženie rezacieho stola (25) smerom von do želanej dĺžky.
- Na fixáciu predĺženia rezacieho stola opäť dotiahnite upínaciu skrutku (24).

Flexibilný zásuvací systém podpier obrobku (26) vám umožňuje rôzne varianty predlžovania alebo rozširovania.

- Podperu obrobku (26) zasúvajte podľa potreby do upevnení (47) na elektrickom náradí alebo do upevnení (48) druhej podpery obrobku.

- Elektrické náradie nikdy nenoste za podpery obrobku.
  Pri preprave elektrického náradia používajte iba zariadenia na prepravu.

##

Pri rezaní horizontálnych a/alebo vertikálnych uhlov pokosu musíte v závislosti od smeru rezu vytiahnuť von alebo úplne odstrániť ľavú alebo pravú nastaviteľnú dorazovú lištu (28).

Vertikálny uhol pokosu | Horizontálny uhol pokosu |
--- | --- | ---
0° − 22,5° (vľavo/vpravo) | > 0° | Uvoľnite ľavú/pravú aretačnú skrutku (44). Vytiahnite ľavú/pravú dorazovú lištu (28) úplne von.
22,5° − 47° (vľavo/vpravo) | ≤ 48° (vľavo/vpravo) | Uvoľnite ľavú/pravú aretačnú skrutku (44). Vytiahnite ľavú/pravú dorazovú lištu (28) úplne von. Odsuňte prestaviteľnú dorazovú lištu nadvihnutím smerom hore.

##

Na zaručenie optimálnej bezpečnosti pri práci musí byť obrobok vždy pevne upnutý.
Neobrábajte obrobky, ktoré sú príliš malé na to, aby ste ich mohli pevne upnúť.

- Obrobok pevne pritlačte k dorazovým lištám (28) a (27).
- Vsuňte skrutkovú zvierku (41), ktorá je súčasťou dodávky, do jedného z určených otvorov (42).
- Závitovú tyč (40) skrutkovej zvierky prispôsobte výške obrobku.
- Závitovú tyč (40) utiahnite a zafixujte tak obrobok.