# Munkavégzési tanácsok

##

A fűrészlap vágási szélességét két lézersugár mutatja. Így a munkadarab helyzetét a fűrészeléshez pontosan beállíthatja, anélkül, hogy ehhez ki kellene nyitnia a lengő védőburkolatot.

- Kapcsolja be a (6) kapcsolóval a lézersugarakat.
- A munkadarabra a jelölést a két lézervonal közé kell felvinni.

Figyelem: Ellenőrizze a fűrészelés megkezdése előtt, hogy a vágási vonal helyesen kerül-e kijelzésre lásd A lézer beszabályozása. A lézersugarak beállítása például az intenzív használat során fellépő rezgések következtében megváltozhat.

##

Maximális méretű munkadarabok:

Vízszintes gérszög | Függőleges gérszög | Magasság x szélesség [mm]
--- | --- | ---
0° | 0° | 70 x 305
45° (balra/jobbra) | 0° | 70 x 215
45° (balra) | 45° (balra) | 42 x 215
45° (jobbra) | 45° (jobbra) | 20 x 215
0° | 45° (balra) | 42 x 305
0° | 45° (jobbra) | 20 x 305

A minimális méretű munkadarabok (= minden olyan munkadarab, amelyet a berendezéssel szállított (41) csavaros szorítóval a fűrészlaptól balra vagy jobbra be lehet fogni): 100 x 40 mm (hosszúság x szélesség)

Maximális vágási mélység (0°/0°): 70 mm

##

A mélységi ütközőt át kell állítani, ha egy hornyot akar fűrészelni.

- Forgassa el előre a (39) mélységi ütközőt.
- Forgassa el a szerszámkart a (9) fogantyúnál fogva a kívánt helyzetbe.
- Forgassa el a (38) szabályozócsavart, amíg a csavar vége meg nem érinti a (39) mélységi ütközőt.
- Vezesse lassan felfelé a szerszámkart.

##

Hosszú munkadarabok egyszerű fűrészeléséhez jól használható a bal vagy jobb oldali hosszirányú ütköző (36).

- Húzza felfelé a hosszanti ütközőt (36).
- Állítsa be a fűrészasztal-hosszabbítót (25) a kívánt munkadarab-hosszúságra.

##

Görbe vagy körkörös keresztmetszetű munkadarabok fűrészelésekor ezeket külön be kell biztosítani elcsúszás ellen. A vágási vonalon nem szabad rést hagyni a munkadarab, az ütközősín és a fűrészasztal között.

Szükség esetén speciális tartókat kell készíteni.

##

A (16) felszakadásgátló betétlapok az elektromos kéziszerszám hosszabb használata során elkophatnak.

Ha egy betétlap megrongálódott, azt azonnal cserélje ki.

- Hozza munkahelyzetbe az elektromos kéziszerszámot.
- Csavarja ki egy a kereskedelemben szokványosan kapható kereszthornyos csavarhúzóval a (54) csavarokat és vegye ki a régi (16) felszakadásgátló betétlapot.
- Tegye be az új betétlapot és a (54) rögzítőcsavarokkal húzza meg ismét szorosra.