# Savning

##

- Spænd altid knoppen (18)og klemhjulet (45)godt før savning. Ellers kan savklingen sætte sig fast i emnet.

- Før savearbejdet startes: Kontroller at savklingen på intet tidspunkt kan berøre anslagsskinnen, skruetvingerne eller andre maskindele. Fjern evt. monterede hjælpeanslag eller tilpas dem efter behov.

Beskyt savklingen mod slag og stød. Udsæt ikke savklingen for tryk fra siden.

Sav kun i emner, som er omfattet af savens tiltænkte brug.

Bearbejd ikke skæve emner. Emnet skal altid have en lige kant, som lægges op ad anslagsskinnen.

Lange og tunge emner skal understøttes i den frie ende ved at lægge noget ind under dem eller støtte dem mod noget.

Sørg for, at pendulbeskyttelsesskærmen fungerer korrekt, og at den kan bevæges frit. Når værktøjsarmen føres nedad, skal pendulbeskyttelsesskærmen åbne sig. Når værktøjsarmen føres opad, skal pendulbeskyttelsesskærmen lukke sig over savbladet igen, og når den er helt oppe, skal den låses.

##

- Stil dig ikke på linje med savklingen foran el-værktøjet, men altid forskudt sideværts i forhold til savklingen. Dermed er din krop beskyttet mod et muligt tilbageslag.

- Hold hænder, fingre og arme væk fra den roterende savklinge.
- Kryds ikke hænderne foran værktøjsarmen.

##

- Til savning ved hjælp af trækanordningen (2) (brede emner) skal du løsne låseskruen (1), hvis den er spændt.
- Indstil den ønskede vandrette og/eller lodrette geringsvinkel efter behov.
- Tryk emnet hårdt mod anslagsskinnerne (27) og (28).
- Spænd emnet fast, så det passer til målene.
- Træk værktøjsarmen så langt væk fra anslagsskinnen (27), at savklingen befinder sig foran emnet.
- Tænd for el-værktøjet.
- Før værktøjsarmen langsomt ned med håndgrebet (9).
- Tryk nu værktøjsarmen hen imod anslagsskinnerne (27) og (28), og sav emnet over med jævn fremføring.
- Sluk el-værktøjet og vent, til savklingen er standset helt.
- Før værktøjsarmen langsomt opad.

##

- Til savning uden trækbevægelse (små emner) skal du løsne låseskruen (1), hvis den er spændt. Skub værktøjsarmen til anslag i retning mod anslagsskinnen (27), og spænd låseskruen (1) igen.
- Indstil den ønskede vandrette og/eller lodrette geringsvinkel efter behov.
- Tryk emnet hårdt mod anslagsskinnerne (27) og (28).
- Spænd emnet fast, så det passer til målene.
- Tænd for el-værktøjet.
- Før værktøjsarmen langsomt ned med håndgrebet (9).
- Sav emnet igennem med jævn fremføring.
- Sluk el-værktøjet og vent, til savklingen er standset helt.
- Før værktøjsarmen langsomt opad.