# Nastavenie lasera

Upozornenie: Ak chcete otestovať fungovanie lasera, elektrické náradie musí byť pripojené na zdroj elektrického prúdu.

- Počas nastavovania lasera (napríklad pri pohybe ramena nástroja) nikdy nestláčajte vypínač. Neúmyselné spustenie elektrického náradia môže mať za následok poranenie.

- Dajte elektrické náradie do pracovnej polohy.
- Otočte rezací stôl (14) až po zárez (22) pre uhol 0°. Páčka (19) musí pritom počuteľne zaskočiť do zárezu.

Aby ste si zabezpečili precízne rezy, musíte vždy po intenzívnom používaní skontrolovať laserové lúče a v prípade potreby ich nastaviť nanovo.
Na takúto prácu potrebujete mať skúsenosti a špeciálne nástroje.
Servisné stredisko Bosch vykonáva tieto práce rýchlo a spoľahlivo.

##

- Nakreslite na obrobok rovnú líniu rezu.
- Pomaly veďte rameno nástroja rukoväťou (9) smerom dole.
- Obrobok nastavte tak, aby boli zuby pílového kotúča v jednej rovine s líniou rezu.
- Obrobok v tejto polohe zadržte a rameno nástroja opäť pomaly zdvihnite smerom hore.
- Obrobok pevne upnite.
- Zapnite laserové lúče pomocou vypínača (6).

Laserové lúče musia byť na obrobku po celej dĺžke naľavo aj napravo v rovnakej vzdialenosti od zaznačenej línie rezu aj vtedy, keď sa rameno nástroja vedie nadol.

##

- Uvoľnite dve skrutky (55) ochranného krytu lasera (10) pomocou kľúča s vnútorným šesťhranom/plochého skrutkovača (43) a odstráňte ochranný kryt lasera.

##

- Uvoľnite upevňovaciu skrutku (56) (cca 1 − 2 otočenia).
  Skrutku celkom nevyskrutkujte.
- Posúvajte teleso lasera (57) smerom doprava alebo doľava, až kým sa laserové lúče už nebudú bočne vychyľovať pri pohybe ramena náradia nadol.
- Teleso lasera (57) držte v tejto polohe a upevňovacie skrutky (56) znovu utiahnite.
- Ochranný kryt lasera (10) opäť upevnite.