# Nastavovanie horizontálnych uhlov zošikmenia

## Nastavenie štandardných horizontálnych uhlov zošikmenia (pozri obrázok J)

Na umožnenie rýchleho a presného nastavovania často používaných horizontálnych uhlov zošikmenia sú na rezacom stole zárezy (22):

vľavo | vpravo
--- | ---
0°
45°; 30°; 22,5°; 15° | 15°; 22,5°; 30°; 45°

- Uvoľnite aretačnú rukoväť (18), ak je pritiahnutá.
- Potiahnite páčku (19) a rezací stôl (14) otočte doľava alebo doprava až po želaný zárez.
- Potom páku znova uvoľnite. Páčka musí počuteľne zaskočiť do zárezu.
- Aretačnú rukoväť (18) opäť utiahnite.

## Nastavenie ľubovoľných horizontálnych uhlov zošikmenia (pozri obrázok K)

Horizontálny uhol zošikmenia sa dá nastavovať v rozsahu od 48° (na ľavej strane) až po 48° (na pravej strane).

- Povoľte aretačný gombík (18), ak je utiahnutý.
- Potiahnite páčku (19) a súčasne stlačte aretačnú zvierku (17) tak, aby zapadla do určenej drážky. Rezací stôl sa tak bude dať voľne pohybovať.
- Otočte rezací stôl (14) aretačným gombíkom smerom doľava alebo doprava tak, aby ukazovateľ uhla (58) ukazoval požadovaný horizontálny uhol pokosu.
- Aretačný gombík (18) opäť utiahnite.
- Keď chcete páčku (19) opäť uvoľniť (na nastavenie horizontálnych štandardných uhlov pokosu), potiahnite ju smerom hore.
  Aretačná zvierka (17) skočí späť do svojej pôvodnej polohy a páčka (19) môže opäť zaskočiť do zárezov (22).