# Ρύθμιση οριζόντιας φαλτσογωνιάς

## Ρύθμιση οριζόντιας στάνταρ φαλτσογωνιάς (βλέπε εικόνα J)

Για τη γρήγορη και ακριβή ρύθμιση των συχνά χρησιμοποιούμενων οριζόντιων φαλτσογωνιών στο τραπέζι πριονίσματος προβλέπονται εγκοπές (22):

αριστερά | δεξιά
--- | ---
0°
45°; 30°; 22,5°; 15° | 15°; 22,5°; 30°; 45°

- Λύστε τη λαβή ακινητοποίησης (18), σε περίπτωση που είναι σφιγμένη.
- Τραβήξτε τον μοχλό (19) και γυρίστε το τραπέζι πριονίσματος (14) μέχρι την επιθυμητή εγκοπή προς τα αριστερά ή προς τα δεξιά.
- Αφήστε τον μοχλό ξανά ελεύθερο. Ο μοχλός πρέπει να ασφαλίσει αισθητά στην εγκοπή.
- Σφίξτε ξανά τη λαβή ακινητοποίησης (18).

## Ρύθμιση κάθε οριζόντιας φαλτσογωνιάς (βλέπε εικόνα K)

Η οριζόντια φαλτσογωνιά μπορεί να ρυθμιστεί σε μια περιοχή από 48° (αριστερή πλευρά) έως 48° (δεξιά πλευρά).

- Λύστε τη λαβή ακινητοποίησης (18), σε περίπτωση που είναι σφιγμένη.
- Τραβήξτε τον μοχλό (19) και πατήστε ταυτόχρονα τους σφιγκτήρες ασφάλισης (17), μέχρι να ασφαλίσουν στο προβλεπόμενο γι’ αυτό αυλάκι. Έτσι μπορεί το τραπέζι πριονίσματος να κινείται ελεύθερα.
- Γυρίστε το τραπέζι πριονίσματος (14) από τη λαβή σύσφιγξης προς τα αριστερά ή προς τα δεξιά, μέχρι ο δείκτης γωνίας (58) να δείξει την επιθυμητή οριζόντια φαλτσογωνιά.
- Σφίξτε ξανά τη λαβή ακινητοποίησης (18).
- Για να λύσετε ξανά τον μοχλό (19) (για τη ρύθμιση οριζόντιων στάνταρ φαλτσογωνιών), τραβήξτε τον μοχλό προς τα επάνω.
  Ο σφιγκτήρας ασφάλισης (17) αναπηδά στην αρχική του θέση και ο μοχλός (19) μπορεί να ασφαλίσει ξανά στις εγκοπές (22).