# Darbo patarimai

##

Du lazerio spinduliai rodo pjūklo disko pjūvio plotį. Todėl neatidarydami slankiojo apsauginio gaubto galite nustatyti tikslią ruošinio pjovimo padėtį.

- Jungikliu (6) įjunkite lazerio spindulius.
- Ruošinį nustatykite taip, kad ant jo esanti žymė būtų tarp abiejų lazerio spindulių.

Nuoroda: prieš pradėdami pjauti patikrinkite, ar tinkamai rodoma pjūvio linija žr. Lazerio justavimas. Intensyviai naudojant dėl vibracijos lazerio spinduliai gali pasislinkti.

##

Didžiausi ruošiniai:

Įstrižo pjūvio kampas horizontalioje plokštumoje | Įstrižo pjūvio kampas vertikalioje plokštumoje | Aukštis x plotis [mm]
--- | --- | ---
0° | 0° | 70 x 305
45° (kairėje/dešinėje) | 0° | 70 x 215
45° (kairėje) | 45° (kairėje) | 42 x 215
45° (dešinėje) | 45° (dešinėje) | 20 x 215
0° | 45° (kairėje) | 42 x 305
0° | 45° (dešinėje) | 20 x 305

Mažiausi ruošiniai (= visi ruošiniai, kuriuos galima tvirtai įveržti kartu tiekiamu veržtuvu (41) pjūklo disko kairėje ar dešinėje): 100 x 40 mm (ilgis x plotis)

Maks. pjovimo gylis (0°/0°): 70 mm

##

Gylio ribotuvą reikia perstatyti, jei norite pjauti griovelį.

- Gylio ribotuvą (39) palenkite pirmyn.
- Rankena (9) nulenkite prietaiso svertą į norimą padėtį.
- Reguliavimo varžtą (38) pasukite tiek, kad varžto galas liestų gylio ribotuvą (39).
- Lėtai kelkite prietaiso svertą aukštyn.

##

Kad būtų lengva pjauti vienodo ilgio ruošinius, galite naudoti kairiąją arba dešiniąją atramą vienodo ilgio ruošiniams (36).

- Atramą vienodo ilgio ruošiniams (36) sukite į viršų.
- Stalo ilginamąją dalį (25) nustatykite pagal pageidaujamą ruošinio ilgį.

##

Norėdami pjauti išlenktus ar apvalius ruošinius, juos turite labai gerai apsaugoti nuo nuslydimo. Pjovimo linijoje neturi būti jokio tarpelio tarp ruošinio, atraminio bėgelio ir pjovimo stalo.

Jei reikia, galite naudoti specialius laikiklius.

##

Įstatomosios plokštelės (16) po ilgesnio elektrinio įrankio naudojimo susidėvi.

Pažeistas įstatomąsias plokšteles būtinai pakeiskite.

- Elektrinį įrankį nustatykite į darbinę padėtį.
- Standartiniu kryžminiu atsuktuvu išsukite varžtus (54) ir išimkite seną įstatomąją plokštelę (16).
- Įdėkite naują įstatomąją plokštelę ir vėl užveržkite varžtus (54).