# Αλλαγή του πριονόδισκου (βλέπε εικόνα D1−D4)

- Βγάζετε το φις από την πρίζα πριν από οποια‌δήποτε εργασία στο ηλεκτρικό εργαλείο.

- Κατά τη συναρμολόγηση του πριονόδισκου φοράτε προστατευτικά γάντια. Κίνδυνος τραυματισμού σε περίπτωση επαφής με τον πριονόδισκο.

Χρησιμοποιείτε μόνο πριονόδισκους, των οποίων η μέγιστη επιτρεπόμενη ταχύτητα είναι υψηλότερη από τον αριθμό στροφών χωρίς φορτίο του ηλεκτρικού σας εργαλείου.

Χρησιμοποιείτε μόνο πριονόδισκους με τα τεχνικά χαρακτηριστικά που αναφέρονται σε αυτές τις οδηγίες χειρισμού και οι οποίοι έχουν ελεγχθεί σύμφωνα με το πρότυπο EN 847‑1 και φέρουν τα αντίστοιχα χαρακτηριστικά.

Χρησιμοποιείτε μόνο πριονόδισκους που προτείνονται από τον κατασκευαστή αυτού του ηλεκτρικού εργαλείου και είναι κατάλληλοι για το υλικό που θέλετε να επεξεργαστείτε. Αυτό εμποδίζει την υπερθέρμανση των δοντιών του πριονόδισκου κατά το πριόνισμα.

## Αποσυναρμολόγηση του πριονόδισκου

- Θέστε το ηλεκτρικό εργαλείο στη θέση εργασίας.
- Στρέψτε τον παλινδρομικό προφυλακτήρα (12) προς τα πίσω και κρατήστε τον παλινδρομικό προφυλακτήρα σ’ αυτή τη θέση.
- Γυρίστε τη βίδα κεφαλής εσωτερικού εξαγώνου (51) με το κλειδί εσωτερικού εξαγώνου (6 mm) (43) και πιέστε ταυτόχρονα το κλείδωμα του άξονα (33), μέχρι να ασφαλίσει.
- Κρατήστε πατημένο το κλείδωμα του άξονα (33) και ξεβιδώστε τη βίδα κεφαλής εσωτερικού εξαγώνου (51) προς τη φορά των δεικτών του ρολογιού (αριστερόστροφο σπείρωμα!).
- Αφαιρέστε τη φλάντζα σύσφιγξης (52).
- Αφαιρέστε τον πριονόδισκο (32).
- Οδηγήστε τώρα τον παλινδρομικό προφυλακτήρα πάλι σιγά-σιγά προς τα κάτω.

## Συναρμολόγηση του πριονόδισκου

- Δώστε προσοχή κατά τη συναρμολόγηση, η φορά κοπής των δοντιών (φορά του βέλους επάνω στον πριονόδισκο) να ταυτίζεται με τη φορά του βέλους επάνω στον προφυλακτήρα!

Αν χρειαστεί, καθαρίστε πριν τη συναρμολόγηση όλα τα προς συναρμολόγηση εξαρτήματα.

- Στρέψτε τον παλινδρομικό προφυλακτήρα (12) προς τα πίσω και κρατήστε τον παλινδρομικό προφυλακτήρα σ’ αυτή τη θέση.
- Τοποθετήστε τον νέο πριονόδισκο πάνω στην εσωτερική φλάντζα σύσφιγξης (53).

- Τοποθετήστε τη φλάντζα σύσφιγξης (52) και τη βίδα κεφαλής εσωτερικού εξαγώνου (51). Πατήστε το κλείδωμα του άξονα (33), μέχρι να ασφαλίσει και σφίξτε τη βίδα κεφαλής εσωτερικού εξαγώνου αντίθετα στη φορά των δεικτών του ρολογιού.
- Οδηγήστε τώρα τον παλινδρομικό προφυλακτήρα πάλι σιγά-σιγά προς τα κάτω.