# Tolmu/saepuru äratõmme

Pliisisaldusega värvide, teatud puiduliikide, mineraalide ja metalli tolm võib kahjustada tervist. Tolmuga kokkupuude ja tolmu sisse‌hingamine võib põhjustada seadme kasutajal või läheduses viibivatel inimestel allergilisi reaktsioone ja/või hingamisteede haigusi.
Teatud tolm, näiteks tamme- ja pöögitolm, on vähkitekitava toimega, iseäranis kombi‌natsioonis puidutöötlemisel kasutatavate lisaainetega (kromaadid, puidukaitsevahen‌did). Asbesti sisaldavat materjali tohivad töödelda üksnes vastava ala asjatundjad.

- Kasutage konkreetse materjali eemaldamiseks sobivat tolmuimejat.
- Tagage töökohas hea ventilatsioon.
- Soovitav on kasutada hingamisteede kaitsemaski filtriga P2.

Pidage kinni töödeldavate materjalide suhtes Teie riigis kehtivatest eeskirjadest.

- Vältige tolmu kogunemist töökohta. Tolm võib kergesti süttida.

Tolmu-/laastueemaldusava võib tolmu, laastude või töödeldava detaili tükkidega ummistuda.

- Lülitage seade välja ja eemaldage toitepistik pistikupesast.
- Oodake, kuni saeketas on täielikult seiskunud.
- Tehke kindlaks ummistumise põhjus ja kõrvaldage see.

## Integreeritud tolmueemaldus (vt jn C)

Laastude hõlpsaks kogumiseks kasutage tarnekomplekti kuuluvat tolmukotti (37).

- Seadke transpordipide (3) vertikaalseks.
- Asetage tolmukott (37) tolmueemaldusadapterisse (50) ja pöörake nii, et tolmukoti naga fikseerub tolmueemaldusadapteri väljalõikes.

Tolmukott ei tohi saagimise ajal kunagi kokku puutuda seadme liikuvate osadega.

Tühjendage tolmukotti õigeaegselt.

- Iga kord pärast kasutamist kontrollige ja puhastage tolmukotti.

- Alumiiniumi saagimisel eemaldage põlengu ohu vältimiseks tolmukott.

## Võõrimemisseadme kasutamine

Äraimemiseks saate tolmueemaldusadapterile (50) ühendada ka tolmuimeja vooliku (Ø 35 mm).

- Ühendage tolmueemaldusadapter (50) tolmuimeja voolikuga.

Tolmuimeja peab töödeldava materjali tolmu imemiseks sobima.

Eriti tervistkahjustava, kantserogeense ja kuiva tolmu eemaldamiseks kasutage spetsiaalset tol‌muimejat.